**POLAZNE SMJERNICE ZA IZRADU IZMJENA I DOPUNA (REBALANSA) GODIŠNJEG PROGRAMA RADA I FINANCIJSKOG PLANA ZA 2024. GODINU**

Ako tijekom godine dođe do odstupanja od programa rada u obujmu većem od 5 %, Turistička zajednica obavezna je donijeti izmjene i dopune godišnjeg programa rada i financijskog plana sukladno odredbama članka 56 stavaka 5. i 6. Zakona o turističkim zajednicama i promicanju hrvatskog turizma („Narodne novine“, broj 52/19., 42/20). Usporedbom financijskih prihoda i rashoda u razdoblju od siječnja do listopada 2024. godine, ustanovljena je potreba za izmjenama i dopunama Godišnjeg programa rada s rebalansom financijskog plana, kako na prihodovnoj tako i na rashodovnoj strani.

2024. godina turistički bila je uspješna, stoga je potrebno da se do kraja poslovne godine naprave **Izmjene i dopune financijskog plana te uvećati** **prihodovnu i rashodovnu stranu za 11.700 € i**

* odstupanja se uređuju kako slijede **na PRIHODOVNOJ strani:**
	1. **Prihodi od turističke pristojbe**

Planirani prihodi od turističke pristojbe tijekom 2024. godine ostvareni su za 10% više od planiranoga, što je rezultat porasta noćenja u svim sektorima kao i naplata turističke pristojbe u obiteljskom smještaju na osnovne i na pomoćne krevete.

Planirana sredstva: 130.000€

Izmjene financijskog plana: 144.800 €

Odstupanje: 14.800 €

* 1. **Prihodi od turističke članarine**

Planirani prihodi od članarine za 2024. godinu planirani su u iznosu 19.000 €. Obiteljski smještaj plaća punu cijenu po krevetu u iznosu od 5,97 € te na pomoćne 2,98 €, dok ostali poslovni subjekti plaćaju sukladno prihodu iz predhodne godine.

Planirana sredstva: 20.000 €

Izmjene financijskog plana: 19.000 €

Odstupanje: -1.000 €

* 1. **Turistička članarina – nautika**

Planirana sredstva: 100 €

Izmjena financijskog plana: 300 €

Odstupanje: 200 €

Planirana sredstva od nautike ostvarila su se minimalno i to samo od ostvarene prihode od vezova. Prema pokazateljima nismo ostvarili niti jedno noćenje u nautičkom turizmu.

1. **Prihodi iz proračuna općine**

Planirana sredstva: 40.000 €

Izmjena financijskog plana: 43.000 €

Odstupanje: 3.000 €

Prihod će se ostvariti veći zbog dobivanja više sredstava za organizaciju manifestacija u 2024.

**3. Prihod iz proračuna županije**

Planirana sredstva: 0 €

Izmjene i dopune financijskog plana: 2.200€

Odstupanje: 2.200 €

TZ javila na Javni poziv koji je raspisala PGŽ za kulturne manifestacije te su dobivena sredstva.

**4. Prihod iz sustava turističkih zajednica**

Planirana sredstva: 8.000 €

Izmjene i dopune financijskog plana: 1.600 €

Odstupanje: -6.400 €

Javljanjem na javne pozive koje je raspisala TZ Kvarnera uprihođena su sredstva za manifestacije, za promociju destinacije i za razvoj Outdoor proizvoda na području TZ što uključuje održavanje staza koje su ušle u outdoor proizvod TZ Kvarnera. Nisu uprihođena sredstva od udruženih TZ što je bilo u planu rada.

**5. Prihod iz EU fondova**

Planirana sredstva: 14.000 €

Izmjene i dopune financijskog plana: 18.000 €

Odstupanje: 4.000 €

Isplaćena su sredstva po odrađenim aktivnosti po Štoria od mora 2.

**6. Prihod iz gospodarske djelatnosti**

Planirana sredstva: 10.000 €

Izmjene i dopune financijskog plana: 6.600 €

Odstupanje: - 3.400 €

Tjekom godine sukladno potpisanom ugovoru s Općinom o najmu opreme za parking uprihođena su planirana sredstva sukladno potpisanom Ugovoru sa općinom a prihod od iznajmljivanja suncobrana i ležaljka na plažnom prostoru dekinga nisu se ostvarila jer TZ nije dobila koncesijsko odobrenje za rad.

**7. Preneseni prihod iz prethodne godine**

Prijenos prihoda iz 2023. godine u odnosu na plan smanjen je za 2.300 € i on iznosi 2.500

Dio tih sredstava poslužio je za normalno funkcioniranje ureda u prvom dijelu poslovne godine.

**8. Ostali prihodi**

Odnosi se na prihod od kamate, te i na donacije koje je TZ dobila.

Planirana sredstva: 100 €

Izmjene i dopune financijskog plana: 700 €

Odstupanje: 600 €

**RASHODI:**

**1. ISTRAŽIVANJE I STRATEŠKO PLANIRANJE**

**1.1. Mjerenje učinkovitosti promotivnih aktivnosti**

Planirala se je provoditi anketa »Zadovoljstvo turista u destinaciji« ali ista nije realizirana.

Planirana sredstva: 3.000 €

Izmjene i dopune financijskog plana: 0 €

Odstupanje: - 3.000 €

**2.1. Identifikacija i vrednovanje resursa te strukturiranje turističkih proizvoda**

Ova aktivnost planirana je u iznosu od 8.500 € a odnosi se provedbu plana aktivnosti u sklopu održavanja »Aktivnog leta u Mošćeničkoj Dragi«, odnosno organizacijom biciklističkih, pješačkih i interpretacijskih tura, kao i izradu materijala za prezentaciju izleta u Mošćeničkoj Dragi.

Sredstva su se djelomično utrošila i to na izradu kate podmorja, snorkeling.

Planirana sredstva: 8.500 €

Izmjene financijskog plana: 4.800 €

Odstupanje: - 3.700 €

**2.2. Sustavi označavanja kvalitete turističkog proizvoda**

U sklopu ove aktivnosti planirana su sredstva u iznosu od 4.100 € a odnose se na suradnju s dionicima TZ, hoteljerom, autokampom, ugostiteljima te udrugom u turizmu. Sredstva nisu u cjelosti utrošena.

Planirana sredstva: 4.100 €

Izmjene financijskog plana: 2.400 €

Odstupanje: - 1.700 €

**2.3. Podrška razvoju turističkih događaja**

Ova aktivnost bila je planirana financijskim sredstvima u iznosu od 100.000 €. Međutim dobrom turističkom sezonom te prilivom novčanih sredstava krenulo se je u realizaciju dodatnih koncerata tijekom ljeta, obilježavanja dana Općine, održavanjem blues festivala, sudjelovanjem u sufinanciranjem Smotre i regate tradicijskih barki, izložba, dječjeg festivala u Brseču i drugih manifestacija te treba istaknuti i organizacju nove manifestacije Perunovi dani – festival starih zanata u Mošćenicama. Organiziralo se obilježavanje Uskrsa u Mošćeničkoj Dragi, te će se održati i Advent gdje će se nabaviti i dodatna dekoracija. Održale su se i sportske manifestacije i tu treba istaknuti usješan Outdoor vikend koji je uključuje Magični šešir za djecu te MTB utrku. Od sportskih manifestacija održala se i tradicionalna biciklijada Putevima šparoga, malonogometni turniri u Brseču i Mošćeničkoj Dragi, regata JK Orion te noćna utrka AK Rika.

Planirana sredstva za podršku razvoja turističkih događanja: 100.000 €

Izmjene i dopune plana: 120.400 €

Odstupanja: 20.400 €

Organizacijom turističkih događanja tjekom godine dio novčanih sredstava utrošen je i za ostale troškove kod manifestacija: zamp, prijevoz klupa i stolova te najam istih, pozornica, zaštitari, čišćenje nakon održane manifestacije. Nabavljeno je i 30 komada novih pivskih setova. Sredstva su u cijelosti utrošena.

Planirana sredstva: 15.000 €

Izmjene i dopune: 15.000 €

Odstupanja: 0 €

**2.4. Turistička infrastruktura**

Planirana sredstva po ovoj aktivnosti iznose 2.400 € . U 2024. g. TZ nije od strane Općine dobila koncesijsko odobrenje za obavljanje djelatnosti na pomorskom dobru i to iznajmljivanje suncobrana i ležaljki na lokaciji plaža Sv. Ivan, mikrolokaciji 31 – deking. TZ također s Općinom ima sklopljen ugovor oko iznajmljivanja opreme na parkingu a za obavljanje računovodsvenih usluga u gospodarskoj djelatnosti TZ plaća i dodatne usluge. Do kraja godine sredstva se planiraju utrošiti.

Planirana sredstva: 2.400 €

Izmjene i dopune: 2.400 €

Odstupanja: 0 €

**2.5**. Sredstva za podršku DMK lokalnoj agenciji ili udruzi a u cilju kreiranja novih inovativnih i kreativnih programa utrošena su na promociju pomorske i ribarske baštine, organizacijom interpretacijske ture u Kući od mora te vožnjom brodom do Brseča. Sredstva nisu u cijelosti utrošena.

Planirana sredstva: 500 €

Izmjene i dopune: 300 €

Odstupanja: - 200 €

* 1. **PROJEKTI: Lagur – »Štoria od mora«**

Projekt Lagura - Štorija od mora, gdje je TZ parner na projektu trebala je završiti u 2022. godini ali je produžena do kraja 2023. godine. U 2024. godini TZ dobiva OSTATAK sredstava po projektu.

Planirana sredstva: 0 €

Izmjene financijskog plana: 0 €

Odstupanja: 0 €

**3. KOMUNIKACIJA I OGLAŠAVANJE**

**3.1. Marketinške i poslovne suradnje**

Ova aktivnost planirana je u iznosu od 17.300 €. TZ se oglašava na portalima, u tisku, TV, radiju ...

Do kraja godine treba podmiriti i zajedničko oglašavanje TZ opatijske rivijere.

Planirana sredstva: 17.300 €

Izmjene i dopune: 20.000 €

Odstupanja: 2.700

**3.2. Sajmovi, posebne prezentacije i radionice**

U suradnji sa TZ opatijske rivijere Tz sudjeluje na sajmovima u Beču, Milanu, Munchenu, te je održala samostalnu prezentaciju u Budimpešti.

Planirana sredstva: 3.000 €

Izmjene i dopune: 4.000 €

Odstupanja: - 1.000 €

**3.3. Suradnja s organizatorima putovanja**

Tjekom godine u suradnji sa TZ Kvarnerom i HTZ te Mošćeničku Dragu posjete novinari, fotografi, blogeri ... Sredstva namjenjena u tu promociju su planirana. Najviše sredstava je utrošeno na novinare koji tjekom predsezone dolazili u Mošćeničku Dragu i Mošćenice.

Dugogodišnji gosti Mošćeničke Drage uvijek su od strane TZ nagrađeni.

Planirana sredstva: 2.500 €

Izmjene i dopune: 1.000 €

Odstupanja: - 1.500 €

**3.4. Kreiranje promotivnog materijala**

Za ovu aktivnost planirana su bila sredstva u iznosu od 13.500 € a utrošeno je nešto manje sredstava. Izvršen je dotisak blokova sa planom mjesta koji je vrlo tražen materijal u destinaciji. Sredstva su utrošena i na promo vrećice turističke zajednice kao i za ostale promo materijale u što ubrajamo letke, plakate, te flajere za promidžbu događanja. Tiskao se je i novi materijal, brošura turističkih zajednica Opatijske rivijere.

Planirana sredstva: 13.500 €

2. Izmjene i dopune: 10.900 €

Odstupanja: - 2.600 €

**3.5. Internetske stranice**

Na ovoj aktivnosti utrošeno je više sredstava jer su se sva događanja fotografijom popraćena zbog promocije samih događanja.

Tvrtka Nivago i dalje održava internetske stranice TZ temejem ugovora kojeg se ima sklopljenog sa TZ.

Planirana sredstva: 5.500 €

Izmjene i dopune: 6.500 €

Odstupanja: 1.000 €

**3.6. Kreiranje i upravljanje bazama turističkih podataka**

Za ovu aktivnost nisu utrošena sredstva te se ne planira do kraja godine otkupiti fotografije.

Planirana sredstva: 500 €

Izmjene i dopune: 0 €

Odstupanja: - 500 €

**3.7. Turističke informativne aktivnosti**

Ovaj trošak se odnosi na plaće i ostala materijalna primanja turističkih informatora koje ured zapošljava u sezoni (lipanj – rujan) kao i na sve troškve u uredu Tz koji su u izvješću specificirani.

Planirana sredstva: 18.200 €

Izmjene financijskog plana: 20.400 €

Odstupanja: 2.200 €

**3.8.** Planirana sredstva za **turističku signalizaciju** nisu sva utrošena. Sredstva su bila rezervirana da se dopunjuje smeđa signalizacija u destinaciji.

Planirana sredstva: 1.000 €

Izmjene financijskog plana: 700 €

Odstupanja: - 300 €

**4. DESTINACIJSKI MENADŽMENT**

Za ovu aktivnost bila su planirana sredstva u iznosu od 7.500 €. Sredstva se nisu utrošila za turistički informacijski sustav, kao ni za kordinaciju. Tijkom godine sredstva su utrošena na dodatno uređenje zelenih površina, pješačkih i biciklističkih staza te se time potiče na očuvanje i uređenje okoliša, a organizirala se je i edukacija za iznajmljivače.

Planirana sredstva: 7.500 €

Izmjene financijskog plana: 7.400 €

Odstupanja: - 100 €

**5. ČLANSTVO U STRUKOVNIM ORGANIZACIJAMA**

Turistička zajednica Mošćeničke Drage nije član niti jedne međunarodne ni domaće strukovne organizacije. Sredstva koja su planirana u iznosu od 100 € nisu utrošena. TZ jedino je član Ekomuzeja.

**6. ADMINISTRATIVNI POSLOVI**

Ova stavka se odnosi na troškove plaće direktora, koji je jedini stalno zaposleni u Turističkoj zajednici, troškove doprinosa na plaće i iz plaća, ostale obaveze po zakonu i neoporezive naknade.

Planirana sredstva: 31.900 €

Izmjene financijskog plana: 32.400 €

Odstupanja: 500 €

**Ostali rashodi**

Rashodi koji se odnose na osiguranje ureda TZ kao i na uređenje ureda TZ.

Planirana sredstva: 2.400 €

Izmjene financijskog plana: 1.200 €

Odstupanja: - 1.200 €

**Tijela turističke zajednice**

Ova aktivnost se odnosi na naknade za obavljanje aktivnosti članovima turističkog vijeća kao tijela turističke zajednice.

Planirana sredstva: 1.300 €

Izmjene financijskog plana: 1.000 €

Odstupanja: - 300 €

**7. REZERVA**

Ovaj dio prihoda predstavlja neraspoređeni dio prihoda turističke zajednice (tekuću rezerva) koja se koriste tijekom godine za nepredviđene aktivnosti koji se financiraju iz programa rada. Sredstvima tekuće rezerve raspolaže Turističko vijeće na prijedlog direktora ili predsjednika turističke zajednice a budući da nije bilo potrebe za nepredviđene aktivnosti ta sredstva su ostale neiskorištena ali se i dalje moraju planirati do završetka poslovne godine.

Planirana sredstva: 1.000 €

Izmjene financijskog plana:1.000 €

Odstupanja: 0 €

**8. POKRIVANJE MANJKA PRIHODA IZ PREDHODNE GODINE**

Turistička zajednica je do 01. novembra 2024. sve svoje obveze podmirila te nisu planirala sredstva za pokriće manjka na računu.

 *Mošćenička Draga, prosinac 2024.*